En kort tid levede Rike nu i fred og deltog blandt andet i [[Kirkemøde]]t i [[Lund (Sverige)|Lund]] med den [[pavelig legat|pavelige legat]] Theodignus i 1139. Snart efter udbrød den voldsomme tronkrig mellem Erik Lam og [[Oluf Haraldsen]], og her kom den krigerske Rike til at spille en fremtrædende rolle. Fra [[Skåne]] gjorde Oluf et indfald i [[Sjælland|Nordsjælland]], men Rike slog ham ved [[Buddinge Å]], ikke langt fra [[Gentofte]]. Oluf tænkte blot på hævn, og ved et nyt togt fra [[Halland]] lykkedes det ham at overrumple Rike i [[Ramløse]] ved [[Arresø]], mens han sang [[ottesang]]. Rike greb til våben, og hans kapellaner stængede døren; men Oluf satte ild på huset. Rike bad da om frit lejde, og Oluf gav venlige ord; men så snart biskoppen stak hovedet ud, blev han nedhugget. Dødsdagen var [[18. oktober]]; dødsåret angives forskelligt, men er formentlig 1139 (ældre kilder angiver året til 1142, mens senere kilder korrigerer året til 1139). Hans drabsmand blev bandlyst, og Erik Lam hævnede snart sin tro tilhænger ved at fælde Oluf i Skåne i 1143.
Personbillede_savnes Historie